**SVEUČILIŠTE U ZAGREBU**

**FAKULTET POLITIČKIH ZNANOSTI**

Lepušićeva 6, Zagreb

KLASA: 602-04/18-02/01

URBROJ: 251-73/02-18-3

Zagreb, 12. srpnja 2018.

**OBAVIJEST STUDENTIMA**

**O UPISU U I. GODINU PREDDIPLOMSKOG STUDIJA POLITOLOGIJE I NOVINARSTVA U AK. GOD. 2018./2019.**

Studenti će se u **I. godinu preddiplomskog studija Politologija upisivati 17. i 18. srpnja** **2018**. **godine od 9 do 15 sati** u Studentskoj referadi Fakulteta, Lepušićeva 6, Zagreb, prizemlje, lijevo.

Studenti će se **u I. godinu preddiplomskog studija Novinarstvo upisivati 19. i 20. srpnja 2018. godine od 9 do 15 sati** u Studentskoj referadi Fakulteta, Lepušićeva 6, Zagreb, prizemlje, lijevo.

**UPUTE ZA UPIS NA STUDIJ POLITOLOGIJE I NOVINARSTVA**

**Točan redoslijed upisa (na temelju rednog broja na rang listi za upis) bit će objavljen na web stranici i oglasnoj ploči Fakulteta 16. srpnja 2018. godine, nakon objave konačnih rang lista za upis.**

**Pridržavanje redoslijeda upisa je važno jer studentu daje prednost pri odabiru izbornih kolegija.**

**STUDENTI KOJI SE NE UPIŠU U PREDVIĐENOM TERMINU GUBE PRAVO UPISA.**

**Upisni komplet tiskanica uz predočenje dokaza o uplati 375,00 kn studenti preuzimaju na porti Fakulteta, prizemlje desno.**

**Naknada troškova upisnog paketa u iznosu od 375,00 kn uplaćuje se na žiro račun Fakulteta političkih znanosti, Lepušićeva 6, Zagreb, IBAN HR1423600001101217644 kod Zagrebačke banke, model: HR00, poziv na broj: 34 – obavezno upisati OIB kandidata, šifra namjene: STDY, opis plaćanja: upisni paket.**

**Za vrijeme upisa sve dodatne informacije mogu se dobiti u dvorani B, prizemlje lijevo.**

**Za upis je potrebno priložiti sljedeće dokumente:**

1. **Potvrdu o prebivalištu koju izdaje Policijska uprava (samo kandidati koji imaju prebivalište izvan Zagreba)**
2. **Materijal iz upisnog paketa**
3. **Indeks s nalijepljenom fotografijom 4x6 cm i popunjenom prvom stranicom indeksa s matičnim podacima (velikim tiskanim slovima)**
4. **Popunjeni matični list s nalijepljenom fotografijom formata 4x6 cm koja je identična fotografiji u indeksu**
5. **Popunjen obrazac za skeniranje SmartX-ice s nalijepljenom fotografijom formata 4x6 cm koja je identična fotografiji u indeksu**
6. **Potpisani ugovor o studiranju (3 primjerka)**
7. **Potpisane dvije izjave**
8. **Potvrdu o uplati troškova upisnog paketa**
9. **Popis kolegija s uputama odabira temeljnih kolegija, izbornih kolegija i stranog jezika – nalazit će se na web stranici i u B dvorani prilikom upisa**
10. **Uplatnica na 7.200,00 ili 3.600,00 kn (ukoliko student plača školarinu u dvije rate) za studente koji su jednu godinu studirali u redovitom statusu na teret MZO-a.**

**Studenti se upisuju osobno, a samo zbog opravdanog razloga upis može umjesto studenta obaviti druga osoba uz punomoć ovjerenu kod javnog bilježnika.**

**Studenti pri upisu mogu u Studentskoj referadi ovjeriti prethodno popunjene potvrde koje su im potrebne za dokazivanje studentskog statusa npr. za zdravstveno osiguranje, reguliranje dobrovoljnog vojnog roka, obiteljske mirovine, dopunsko zdravstveno osiguranje i dr.**

**Studentska referada nakon upisa i korištenja kolektivnog godišnjeg odmora počinje s radom 20. kolovoza 2018. godine.**

**Obavijesti o preuzimanju indeksa, početku nastave i druge obavijesti bit će objavljene na web stranici Fakulteta u drugoj polovini rujna 2018. godine**

Napomena:

Studenti koji u akademskoj godini 2018./2019. upisuju I. godinu preddiplomskog studija politologije ili novinarstva, a već su studirali na nekom drugom visokom učilištu, trebaju prilikom upisa na Fakultet političkih znanosti donijeti potvrdu o studiranju s visokog učilišta na kojem su studirali. Na potvrdi treba biti naznačeno u kojem statusu je student studirao (redovito na teret Ministarstva znanosti i obrazovanja Republike Hrvatske, redovito uz plaćanje ili izvanredno), te koliko je godina studirao na navedenom učilištu.

Ukoliko je student već imao upisanu najmanje jednu godinu na teret MZO-a prilikom upisa plaća maksimalnu participaciju troškova studija u iznosu od 7.200,00 kn ili u dva jednaka obroka (prvi dio pri upisu, a drugi do 18. siječnja 2019. godine).

U slučaju paralelnog studiranja (iznimno uspješni studenti = minimalno vrijeme studiranja, maksimalan broj ECTS-a i prosjek iznad 4,5), prilaže se molba za paralelno studiranje, potvrda o izvrsnosti/iznimnoj uspješnosti i prijepis ocjena s matičnog fakulteta.

O tome obavijest:

1. Oglasna ploča
2. Studentska referada
3. Informatička radionica
4. Porta